નારાજ અધિકારીઓએ દાવો કર્યો હતો કે વહેલી પરોઢ સુધી ધ્વજ યોગ્ય સ્થિતિમાં જ હતો અને કોઈ ષડયંત્ર તો નહોતું તેની તપાસ કરવામાં આવશે. ગુરુનાનક સભાગૃહમાં મજીઠિયાએ તિરંગો ફરકાવ્યો હતો. મંત્રી ઉપરાંત અમૃતસરના નાયબ પોલીસ કમિશનર રવિ ભગત અને કમિશનર જતિન્દ્રરસિંહ ઔલએ રાષ્ટ્રધ્વજને સલામી આપી જે ઉલટો હતો. મજીઠિયા જયારે ભાષણ આપતા ત્યારે પણ તિરંગો ઉલટો હતો. કાર્યક્રમ જયારે પૂરો થવાનો હતો ત્યારે તેને સીધો ફરકાવવામાં આવ્યો હતો.